Nature's Plus Spiru-Tein Shake Cookies & Cream, 525 gr. Wefit
ID Προϊόντος: 39324
Κωδικός προϊόντος: 097467458871 Kunstenaar platgeslaan na boewe juwele uit kunsgalery buit | Maroela Media
Sommige van Amanda Ferreira se gesteelde kunswerke.
Amanda Ferreira, ŉ juwelierskunstenaar van Centurion, is platgeslaan nadat diewe Vrydagaand sowat 20 van haar unieke kunswerke uit ŉ galery in Garsfontein, Pretoria, gesteel het.
Die juwele van amper R50 000 was daar op uitstalling, het haar man, die gospelsanger Leon Ferreira, Sondag gesê.
“Amanda is heel moontlik die enigste Suid-Afrikaanse juwelierskunstenaar wat vir jare reeds werke skep in die bykans drieduisend jaar oue medium van cloisonné emalje. Haar werk is daarom besonders uniek en uitkenbaar,” het Leon Ferreira gesê.
Volgens hom is cloisonné emalje-werk uiters tydsaam en verg dit ŉ hoë mate van vaardigheid en talent wat, soos met alle kunsvorms, net deur jare se ondervinding verbeter in gehalte. “Die gesteelde stukke is die resultaat van ongeveer twee maande se voltydse werk, spesiaal vir die uitstalling,” het hy gesê.
Amanda Ferreira se werk is ook al in die buiteland uitgestal.
Die juwelierskunstenaar Amanda Ferreira. (Foto: Facebook)
Leon Ferreira sê vreemd genoeg het net Amanda se kunswerke – met die uitsondering van ŉ enkele stel oorbelle van ŉ ander kunstenaar – in die slag gebly. Verskeie ander stukke was onaangeraak.
Volgens hom is ŉ televisiestel, ŉ DVD-speler en ŉ skootrekenaar ook uit die galery gesteel.
Leon het gesê Amanda is geweldig hartseer oor die verlies. “Elke stuk is mos maar deel van ŉ kunstenaar se wese …”
Maroela Media het ŉ navraag oor die voorval aan die polisie gerig en wag op terugvoer.
KZN op gereedheidsgrondslag voor verwagte donderstorms, swaar reën
Jammer vir jou verlies maar moet sê daardie dief het baie duur & goeie smaak!
Uiters gemeen! Hoop julle kry die stukke terug.
Waar is ons nog veilig of ons items. Amanda ek bid dat jy alles sal terugkry in n ongeskende toestand. Met ons inbraak 4 jaar gelede het ek erfstukke van perels verloor en nerens is daar sulke stukke te vinde nie. Maak n mens se hart so seer, Bid dat dit nog vandag ruggevind sal word. Baie Sterkte